**Daugavpils Ruģeļu pirmsskolas izglītības iestādes**

 **pašnovērtējuma ziņojums**

|  |  |
| --- | --- |
|   Daugavpilī, 01.09.2021. |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|   |   |   |
| (dokumenta saskaņotāja pilns amata nosaukums) |
|   |   |   |
| (paraksts) |   | (vārds, uzvārds) |
|   |   |   |
| (datums) |   |   |

Daugavpils pilsētas Izglītības pārvaldes vadītāja

(elektroniskais paraksts) M.Isupova

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.m.g.  | Izglītojamo skaits, noslēdzot programmas apguvi vai noslēdzot 2020./2021.m.g. |
| Nr. | Licencēšanasdatums |
| Vispārējās pirmsskolas izglītības programma | 01011111 |  | V-7328 | 21.07.2014. | 108 | 114 |
| Mazākumtautību vispārējās pirmsskolas izglītības programma | 01011121 |  | V-7329 | 21.07.2014. | 96 | 101 |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 25 | Kadri ir stabili, pirmsskolas iestāde pilnīgi nodrošināta ar pedagogu kadriem. Visiem ir atbilstoša izglītība vai mācās.  |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 2 | Pēc tarifikācijas 0.53 likmes pirmsskolas izglītības skolotājs un 0.127 likmes sporta skolotājs vakances ir, skolotājas atrodas bērnu kopšanas atvaļinājumā, bet aizvieto pedagogi no sava kolektīva. Uz noteiktu laiku pieņemt pedagogus nav vajadzības. Vakanču uz nenoteiktu laiku nav. |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 1 | Skolotājs logopēds |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022.māc.g. (kvalitatīvi un kvantitatīvi, izglītības iestādei un izglītības iestādes vadītājam)

|  |  |
| --- | --- |
| Darba prioritātes 2021./2022. mācību gadā | Plānotie sasniedzamie rezultāti |
| Izglītības iestāde darbojas kā mācīšanās organizācija, kura sniedz kvalitatīvu pirmsskolas izglītības piedāvājumu  | 1.Iestādē ir augsti kvalificēti, kompetenti un uz izcilību orientēti pedagogi, kuri gatavi dalīties savā pieredzē pilsētas mērogā. Iestādē darbojas pedagogu savstarpējās mācīšanās sistēma, par ko liecina šādi kritēriji: 100% pedagogi rotaļnodarbībās īsteno jauno mācību saturu atbilstoši tematiskajiem plāniem ar elastīgu pieeju mācību norises organizēšanā. 100% pedagogi nodrošina atgriezenisko saiti bērniem atbilstoši rotaļnodarbības sasniedzamajiem rezultātiem un izmanto daudzveidīgus formatīvās vērtēšanas paņēmienus. Vismaz 70% pedagogu efektīvi un mērķtiecīgi izmanto IKT rotaļnodarbībās. 100% pedagogi turpina apmeklēt kursus, kuri saistīti ar kompetenču pieejā balstīta mācību satura ieviešanu izglītības procesā. Vismaz 30% pedagogu apmeklē digitālo prasmju attīstīšanas kursus. 100% pedagogu piedalās savstarpējo rotaļnodarbību apmeklējumā un analīzē.2. 20% vecāku, kuriem ir grūtības e-klases lietošanā, ir apmācīti, izstrādātas instrukcijas e-klases lietošanai. 3.Organizēti sadarbības pasākumi ar vispārējās izglītības skolām, lai nodrošinātu pēctecības principu pēc pirmsskolas posma nobeiguma. |
| Basketbola sporta veida novitātes ieviešana un apguve iestādē īstenotajā sporta programmā  | 100% 4-7 gadīgiem bērniem tiek izveidota attīstoša vide sporta veida „Basketbols” padziļinātai apguvei pēc iestādes uzrakstītas sporta programmas. Izveidota sadarbība ar basketbola skolu „Daugava”, rezultātā, organizēts sporta pulciņš „Basketbols”.Esoša sporta bāze pilnveidota ar basketbola aprīkojumu uz 20%. |
| Inovatīvas vides izveidošana, kura motivē pedagogus apgūt un izmantot to savā darbā un izglītojamo attīstībai. | Realizēts „Iestādes teritorijas labiekārtošanas un attīstošās vides darba plāns 2018.-2022.gadam” un “Iestādes attīstošās vides pilnveidošana atbilstoši jaunas programmas prasībām 2021.-2024.gadiem”. Uz 90% iestādes teritorija u telpas ir aprīkotas ar ierīcēm kvalitatīvu rotaļnodarbību, pastaigu un sporta aktivitāšu organizēšanai. |
| Stratēģiskas plānošanas un vadības sistēmas pilnveidošana | Rezultātā, pilnveidota stratēģiska plānošana un vadības sistēma. Plānošanā un prioritāšu noteikšanā piedalās visas mērķgrupas, palielināts mērķgrupas sastāvs - līdz 40% vecāki, dažādos jautājumos 5-6g. izglītojamie, 100% pedagogi, dibinātāja pārstāvis utt. (iesaistot, informējot, argumentējot un skaidrojot). |

1. **Izglītības iestādes darbības pamatmērķi**
	1. Izglītības iestādes misija – Radīt priekšnosacījumus bērna personības harmoniskai attīstībai, izglītojošā, attīstošā, audzinošā un sporta mācību vidē, kas palīdz bērniem iegūt zināšanas, iemaņas un prasmes, attīsta patstāvību, māca atbildību, kā rezultātā rodas kompetence, kas cilvēkam nepieciešama, dzīvojot un strādājot mūsdienu dinamiski mainīgajā sabiedrībā.
	2. Izglītības iestādes vīzija par izglītojamo – Izglītojamais ir vispusīgi attīstīta personība caur aktīvu fizisko un garīgo audzināšanu; īsts un godīgs valsts pilsonis, atbildīgs par savu rīcību, apzinoties savas rīcības sekas.
	3. Izglītības iestādes vērtības cilvēkcentrētā veidā :

2.3.1.ziņkārīgi, zinātkāri, motivēti aktīvai darbībai izglītojamie;

2.3.2. pozitīva attīstoša vide bērna aktīvai darbībai un sportam, veselības nostiprināšanai un fizisko spēju attīstīšanai, pozitīvas attieksmes pret sportu veidošanai;

2.3.3. vienotā, izglītota un draudzīga iestādes darbinieku komanda;

2.3.4.visos līmeņos efektīva sadarbība, vērsta uz vispusīga atbalsta sniegšanu izglītojamajiem, iestādes darbiniekiem un vecākiem.

* 1. 2020./2021.mācību gada darba prioritātes (mērķi/uzdevumi) un sasniegtie rezultāti

|  |  |
| --- | --- |
| **Prioritātes 2020./2021.m.g.** | **Sasniegtie rezultāti** |
| Skolotāju kompetences pilnveidošana un sadarbības veicināšana jauna mācību satura plānošanā un īstenošanā:-sekmēt pedagogu sadarbību kopēja mācību satura plānošanā;-veicināt pedagogu profesionālo izaugsmi (kursu apmeklēšana, pieredzes apmaiņa);-pilnveidot pedagogu izpratni par vērtēšanas sistēmu. | Rezultātā, 90 % pedagogiem ir izpratne par kompetenču pieejas būtību, 80 % pedagogu īsteno šo pieeju mācību procesā, 90 % pedagogi sadarbojas mācību satura plānošanā un īstenošanā, par ko liecina pedagogu sapulču protokoli, rotaļnodarbību vērošanas lapas, dati VIIS par pedagogu izglītības dokumentiem. Rezultātā, 100 % pedagogiem ir izpratne par summatīvo un formatīvo vērtēšanu. Regulāro formātīvo vērtēšanu izmanto 70 %, par ko liecina rotaļnodarbību novērošanas lapas, summatīvo vērtēšanu izmanto 100%, par ko liecina vērtējumi mācību jomu žurnālos e-klasē, pedagoģiskās padomes sēdes protokoli, izglītojamo sasniegumu vērtēšanas analīze. |
| Padziļinātas sporta programmas realizēšana. | Saskaņā ar sporta programmu, tika novadītas sporta nodarbības bērniem no 3 gadu vecuma. Nodarbības notika ne tikai sporta zālē un sporta laukumā, arī attālināti. Lai nodrošinātu mācības attālināti, tika izveidotas apmācību filmas (peldēšana, vingrošana). Sakarā ar ierobežojumiem, netika novadītas slidošanas nodarbības, tās tika aizvietotas ar slēpošanu, bērni ir apguvuši padziļināti slēpošanas pamatkustības. |
| Izmantot plašas e-klases iespējas, lai nodrošinātu informācijas apriti starp iestādi un vecākiem par mācību procesa jautājumiem.  | 100 % pedagogi izmanto e-klasi vecāku informēšanai par mācību procesu un bērnu sasniegumiem (nodrošina mācības attālināti, piedāvā mācību materiālus pēc temata, regulāri informē par notiekošo). Tika pieslēgti 100 % izglītojamo vecāki, saziņai regulāri izmanto 80%.Rezultātā, iestādē tika ieviesta e-klases sistēma, par ko liecina e-klases apmeklējumu statistikas analīze, pedagogu darbības e-klasē.  |
| Iesaistīt visas mērķgrupas (pedagogi, iestādes darbinieki, vecāki) iestādes attīstības plānošanā. Realizēt „Iestādes teritorijas labiekārtošanas un attīstošās vides darba plānu 2018.-2022.gadam”. Izstrādāt un realizēt darba plānu „Iestādes attīstošās vides pilnveidošana pēc jaunas programmas prasībām 2021.-2024.gadiem” | Iestādes padomes, darbinieku un vecāku sadarbības rezultātā, tika izstrādāta izlaiduma svētku organizēšanas kārtība, tika realizēts „Iestādes teritorijas labiekārtošanas un attīstošās vides darba plāns 2018.-2022.gadam”, par ko liecina iestādes padomes sēdes protokoli, vecāku un darbinieku aptaujas. Tika izstrādāts darba plāns „Iestādes attīstošās vides pilnveidošana pēc jaunas programmas prasībām 2021.-2024.gadiem”2021.gadam paredzēti plāni realizēti uz 100%, par ko liecina atskaite par plāna īstenošanu, iegādes komisijas atskaite. |

1. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Nodrošināta pirmsskolas darbības izglītības kvalitātes izvērtējoša procesa pašvērtēšana (misija, vīzija, ikgadējās prioritātes un sasniedzamie rezultāti un turpmākās attīstības vajadzības). Pašvērtēšanā tiek izmatotas obligātas metodes – situāciju analīze un dokumentu analīze un citas metodes. Mērķtiecīgi izstrādāts iestādes darba plāns, kurā noteikti pirmsskolas darbības pamatvirzieni un prioritātes. Pirmsskolas prioritātes izvirzīšanā un darba plānošanā ir iesaistīti 100% pedagogu, vadības komanda, pirmsskolas iestādes padome, 20% tehniskais personāls. | Ieinteresēt un iesaistīt pirmsskolas darbības pašvērtēšanā līdz 40% vecāku (diskusiju organizēšana, aptaujas) un līdz 60% tehnisko personāla, lai veiktu sasniegto rezultātu padziļinātu analīzi un veidotu vienotu izpratni par tālāku iestādes attīstību.  |
| Iestādē nodrošināta efektīva personāla pārvaldība, apvienotas prasības darba kvalitātei un pedagogu darba stimulēšana, par ko liecina statistika par stabilo kolektīvu, personāla mainība pamatā notiek tikai objektīvu iemeslu dēļ (bērnu kopšanas atvaļinājuma dēļ, vai pensijas dēļ). Iestādē vakanču nav. Pirmsskolas vadība atbalsta skolotāju un tehnisko darbinieku iniciatīvu ar pateicības rakstiem, dalību konkursos ar diplomiem, dalību kursos - kursus apmaksa no pašvaldības līdzekļiem. Vadītājs demokrātiski deleģē pienākumus un atbildību pamatā administrācijas darbiniekiem un pedagogiem.  | Pedagogu konkurences veicināšanai un materiālai stimulēšanai, motivēt līdz 25% pedagogu izmantot iespēju iegūt profesionālās darbības kvalitātes pakāpes. |
| Vadības komanda nodrošina izglītības iestādes pārvaldību un darbības efektivitāti. Vadības komandas locekļiem uz 90% ir izpratne par pirmsskolas darbības mērķiem un nepieciešamību nodrošināt kvalitatīvas mācības un iekļaujošu vidi valsts izglītības attīstības mērķu sasniegšanai.  | Vadības komandai ir jāvērtē sasniedzamie rezultāti trīs gadu posmam un viena gada laikā prioritātes, kuras sasniedzamas saskaņā ar iestādes attīstības plānu, lai nodrošinātu pakāpenisku pāreju uz sasniedzamajiem rezultātiem, kuri attiecināmi pret 2027.gadu. Iegūtos vērtējumus izmantot iestādes attīstības plāna 2024.-2027.gadam sastādīšanai, lai sasniegtu valsts izglītības attīstības mērķus uz 100%. |
| Vadītājs deleģē vadības komandai mērķtiecīgi un rūpīgi plānot pirmsskolas budžeta tāmi, ņemot vērā pirmsskolas iestādes darbinieku un iestādes padomes priekšlikumus. Pirmsskolas materiāli tehniskā bāze katru gadu pilnveidojas atbilstoši darba plānam un iegādes plāna izvirzītājiem mērķiem un jaunajam izglītības saturam. |  Attīstošās sporta vides pilnveidošanai, iegādes darba grupai rūpīgi izstrādāt tāmi sporta zāles remontdarbiem un basketbola aprīkojuma iegādei, basketbola sporta veida ieviešanai un padziļinātai apguvei iestādē īstenotajā sporta programmā. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītājam un vadības komandai ir pietiekamas zināšanas par pirmsskolas darbības tiesiskuma jautājumiem un vadītāja atbildību. Regulāri apmeklē kursus un papildina savas zināšanas šajā jomā, par ko liecina kursu apliecības.Vadītājs sadarbībā ar vadības komandu un kolektīvu izstrādā iekšējos normatīvos aktus, veic to atjaunošanu atbilstoši reālajai situācijai un izmaiņām valstī pieņemtos dokumentos, par ko liecina atjaunota līdz 2021g. iestādes iekšējas kontroles sistēma un pirmsskolas iestādes nolikums. | Vadības komandai savās atbildības jomās sistemātiski pilnveidot iekšējās kontroles sistēmas saturu ar jaunām kārtībām, pamatojoties uz jaunpieņemtiem ārējiem normatīviem aktiem no 2021.gada. |
| Vadītājs demokrātiski pieņem lēmumus par iestādes turpmāko attīstību, ņemot vērā vadības komandas, darbinieku, iestādes padomes pārstāvju priekšlikumus, elastīgs un atvērts jaunām idejām. | Lai paaugstinātu mūsdienīgu demokrātisko lēmumu pieņemšanu pirmsskolas iestādē, veidotu vienotu stratēģisko redzējumu un izpratni par iestādes turpmāko attīstību, ir nepieciešams skaidrot visiem ieinteresētajiem vecākiem jaunu lēmumu pieņemšanas nepieciešamību. |
| Vadītājs un vadības komanda spēj sniegt un saņemt atgriezenisko saiti, kura vērsta uz rīcības pilnveidi. | Ir nepieciešams papildināt izglītības iestādes vadītāja un vadības komandas zināšanas digitālo prasmju attīstīšanā, lai attālināto mācību laikā varētu izmantot dažādas mūsdienīgas komunikācijas veidus darbā ar vecākiem un darbiniekiem. |
| Iestādē ir izveidota veiksmīgas organizācijas kultūras piramīda, un iestādes definētās vērtības: atbildība, solidaritāte, līdzcietība un demokrātiskums. Par to liecina statistika par stabilo kolektīvu, personāla mainība pamatā notiek tikai objektīvu iemeslu dēļ (bērnu kopšanas atvaļinājuma dēļ, vai pensijas dēļ). Iestādē vakanču nav. | Organizēt sapulces, diskusijas ar jaunuzņemto bērnu vecākiem, lai veidotu vienotu izpratni par iestādes ētiskumu, pilnveidotu prasmi īstenot cieņpilnu komunikāciju vecākiem ar pedagogiem un darbiniekiem, jo katrai ģimenei ir sava sapratne par vērtībām un uzvedības noteikumiem pirmsskolas iestādē.  |
| Vadītājs un vadības komanda spēj sasaistīt savu darbību ar valstī noteiktajiem mērķiem, izvērtējot un plānojot savas izglītības iestādes darbību, pamatojoties uz nozares politikas pamatnostādnēm. |  |
| Vadītājam ir pietiekamas zināšanas un izpratne par audzināšanas, mācīšanas un mācīšanās jautājumiem, regulāri apmeklē kursus šajās jomās. Vadītājs vada tematisko pedagoģiskās padomes sēžu plānošanu, sagatavošanos un uzstājas pedagoģiskās padomes sēdēs par audzināšanas, mācīšanas un mācīšanās jautājumiem. Vadītājs piedalās nodarbību vērošanas un analīzes laikā, pedagogu kvalitātes pakāpes piešķiršanas apspriešanas un lēmuma pieņemšanas laikā. | Pilnveidot iestādes vadītāja digitālās prasmes e-vides pielietošanai audzināšanas, mācīšanas un mācīšanās jautājumos.  |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Vadītājs sadarbojas ar dibinātāju un pašvaldību, lai: definētu izglītības iestādes attīstības vīziju, stratēģiju un ikgadējās darba prioritātes un tās sekmīgi īstenotu, definētu un izvērtētu izglītības programmu mērķus un sasniedzamos kvantitatīvos un kvalitatīvos rezultātus, nodrošinātu atbilstošu infrastruktūru un resursus sporta programmas īstenošanai. | Ir nepieciešams turpināt programmu digitālo līdzekļu iegādē un kursu apmeklējumu digitālo prasmju attīstīšanai pedagogiem, lai nodrošinātu kvalitatīvu un mūsdienīgu mācību procesu. |
| Vadītājs organizē sadarbību ar dažādām sporta organizācijām (Daugavpils Ledushalle, Olimpiskais centrs), Daugavpils universitāti, Tirdzniecības skolu, Latgales bibliotēku un citām organizācijām pirmsskolas efektīvai vadībai, sporta programmas realizēšanai, pirmsskolas darbības plānošanai un pašvērtēšanai. | Organizēt sadarbības pasākumus ar vispārējās izglītības skolām, lai nodrošinātu pēctecības principu pēc pirmsskolas posma nobeiguma. |
| Vadītājs nodrošina sistemātisku un mērķtiecīgu inovāciju kultūras ieviešanu, pamatojoties uz valsts un pašvaldības vadlīnijām, iestādes darbinieku mūsdienu ideju un priekšlikumu analīzes.  | Izanalizēt paveikta darba rezultātus 2021./2022.m.gadā pēc plāna “Iestādes attīstošās vides pilnveidošana atbilstoši jaunas programmas prasībām 2021.-2024. gadiem”, pilnveidot plānu ar jauniem inovatīviem risinājumiem, lai nodrošinātu mūsdienīgu izglītības vidi, īstenojot kompetenču pieejā balstītu mācību programmu.  |
| Vadītājs nodrošina savstarpēju mācīšanos un komandas darbu, kas ļauj apkopot un uzkrāt zināšanu un mācīšanās pieredzi iestādes efektīvai darbībai un savstarpējai pieredzes apmaiņai profesionālajā vidē (tematiskās pedagoģiskās padomes sēdes, pedagogu darbs metodisko komisiju ietvaros, atklātās rotaļnodarbības un rotaļnodarbību savstarpējie apmeklējumi un to analīzes, izglītojamo mācību sasniegumu apspriešana un problēmu risināšanas ceļu kopīga meklēšana, pedagogu pieredzes apmaiņa iestādes un pilsētas mērogā). Lai īstenotu sekmīgu izglītības programmu īstenošanu, iesaistās sadarbībā ar citām iestādēm (DU, kopīgie pasākumi ar citām pirmsskolas izglītības iestādēm). | Lai pilnveidotu jaunu pedagogu profesionālās kompetences jauna mācību satura īstenošanā, nepieciešams ieviest iestādē pedagoga-mentora praksi.  |
| Vadītājs nodrošina vecāku iesaisti pirmsskolas darbībā, izveidojot sadarbības sistēmu, kas ļauj iesaistīties visiem vecākiem ( vecāku sapulces, vecāku piedalīšanas ekskursijās un pirmsskolas pasākumos, individuālās sarunas ar vecākiem dažādu problēmu risināšanā). Visiem vecākiem nodrošināta pieslēgšana e-klases sistēmai. | Organizēt izglītojošas nodarbības 20% vecākiem, kuriem ir grūtības e-klases lietošanā, izstrādāt lietošanas instrukcijas. |
| Vadītājs vada un atbalsta pirmsskolas padomes priekšlikumus un ņem vērā tos, pieņemot lēmumus, atbalsta vadības komandas darbu, stimulē to ar pateicības rakstiem un diplomiem. | Pēc attālināta mācību laika aktivizēt pirmsskolas iestādes padomes darbību un pastiprināt tās lomu lēmumu pieņemšanā, pilnveidot sadarbības sistēmu ar vecākiem |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visiem pedagogiem, kuri strādā pirmsskolā, ir normatīvajos aktos noteiktā nepieciešamā izglītība un profesionālā kvalifikācija. Visi pedagogi, kuri strādā izglītības iestādē, veic tiesību aktos noteikto nepieciešamo profesionālās kompetences pilnveidi, par ko liecina VIIS dati. | Nodrošināt pedagogiem, kas apgūst augstāko izglītību, prakses vietas un iespēju apvienot mācības un darbu. |
| Visi pedagogi, kuri strādā izglītības iestādē, veic tiesību aktos noteikto nepieciešamo profesionālās kompetences pilnveidi. Informācija VIIS par pedagogu profesionālās kompetences pilnveidi ir pilnīga. | Lai aktivizētu pedagogu radošo darbu, lai pilnveidotu profesionālās kompetences jauna mācību satura īstenošanā, ir nepieciešams pilnveidot 30 % pedagogu digitālās prasmes, apmeklējot atbilstošos kursus. Nodrošināt 1 pedagogam mentora apmācības. Ieplānot naudas līdzekļus audzināšanas kursu apmeklēšanai 40% pedagogiem. |
| Pedagogiem tiek nodrošināta optimāla noslodze, kas atbilst pirmsskolas un tās īstenotās izglītības programmas specifikai un demokrātiskai pieejai. Par to liecina pedagogu aptauja un tarifikācija. Iestādē ir ieviesta pedagogu profesionālās kvalitātes novērtēšanas sistēma. | Motivēt 20% pedagogu apstiprināt savu darbu kvalitāti, iegūstos darba kvalitātes pakāpes, lai paaugstinātu kvalifikāciju, veselīgu konkurenci un veiktu pieredzes apmaiņu starp pedagogiem pilsētas mērogā. |
| Iestādē ir izveidota pedagoģiskā personāla darba pašvērtēšanas sistēma 1 reizi gadā. Pedagoģiskais personāls izvērtē savu profesionālo darbību, tai skaitā to, cik efektīvs bijis izglītības process un ikdienas darbība, identificē savas darbības stiprās puses un labas prakses piemērus, ar kuriem var dalīties ar citiem kolēģiem, tālākas attīstības uzdevumus. | Izveidot pedagoga-mentora praksi, lai nodrošinātu informāciju visiem pedagogiem kā un ko ir ieviest savā profesionālajā darbībā pēc profesionālās kompetences pilnveides pasākumiem, sniegt nepieciešamu atbalstu jauniem pedagogiem profesionālās kapacitātes paaugstināšanā.  |

1. **Informācija par lielākajiem īstenotajiem projektiem par 2020./2021.māc.g.**

|  |  |  |
| --- | --- | --- |
| Nosaukums | Īsa anotācija | Rezultāti |
| A/S „Latvijas valsts meži” ekoprogramma „Cūkmena detektīvi” | Programma 5 līdz 7 gadus jauniem bērniem, īstenošanas laiks no 2020.g.septembra līdz 2021.g.martam. Tās mērķis ir rosināt bērnos atbildību pret vidi, vairojot izpratni par vērtīgo un lieko dabā.  | Izglītojamajiem (5 gadu vecumā) ir izpratne par meža aizsardzības nepieciešamību. Bērni rīkojas atbildīgi, dodoties uz mežu, ievēro drošības noteikumus.  |
| Otrreizējo izejvielu (makulatūras un izlietoto bateriju) vākšanas projekts „Tīrai Latvijai!” („Zaļā josta”) | Projekta mērķis ir veicināt audzēkņu izpratni par izlietoto bateriju kaitīgo ietekmi uz vidi. Veidot izpratni, ka sabiedrība ar savu rīcību var samazināt pašu radīto atkritumu apjomu. Īstenošanas laiks no 2020.g.septembra līdz 2021.g.martam. | Piedalījās 10 grupu izglītojamie kopā ar vecākiem un pedagogiem. Veiksmīgi tika salasīts nepieciešamais apjoms (42 kg bateriju, 470 kg makulatūras. Rezultātā, 92% bērniem 5-6 gadu vecumā ir izpratne par dabas un apkārtējās vides aizsardzības svarīgumu, par atkritumu šķirošanu. |

**5.** **Informācija par institūcijām, ar kurām noslēgti sadarbības līgumi**

5.1.sadarbības līgums ar Daugavpils Valsts ģimnāziju par peldbaseina izmantošanu peldēšanas nodarbību novadīšanai.

5.2. sadarbības līgums ar Daugavpils Ledus halli par slidotavas izmantošanu slidošanas nodarbību novadīšanai.

5.3. sadarbības līgums ar Latgales centrālās bibliotēkas filiāli „Gaismas bibliotēka”.

**6.Audzināšanas darba prioritātes trim gadiem un to ieviešana (2021.-2024.g.)**

6.1. Prioritātes:

6.1.1. Sekmēt katra bērna aktivitāti un patstāvību, veidojot vēlmi izzināt apkārtējo pasauli. Veicināt izglītojamo sabiedrisko aktivitāti un līdzdalību iestādes dzīvē, vides sakārtošanā un saglabāšanā.

6.1.2. Veselīga un sportiska dzīvesveida popularizēšana, kas cilvēkam nepieciešams, dzīvojot mūsdienu dinamiski mainīgajā sabiedrībā.

6.1.3. Stiprināt patriotismu, piederību savai iestādei, pilsētai, valstij, organizējot Latvijas valsts svētku pasākumus.

6.1.4. Veicināt izglītojamo audzināšanas procesā tikumu izkopšanu. Veicināt izglītojamo izpratni par ģimeni kā īpaši aizsargājumu vērtību.

6.2.Galvenie secinājumi pēc mācību gada izvērtēšanas:

6.2.1. Izglītības iestādē tiek turēti cieņā latviešu tradicionālie gadskārtu svētki un Latvijas valsts svētki. Šogad tika meklētas un realizētas savādākas kā ierasts svētku svinēšanas organizācijas formas, ņemot vērā ierobežojumus valstī.

6.2.2. Kompetenču pieejas ieviešot, bērni aktīvāk līdzdarbojas iestādes dzīvē (piedalīšanās pasākumos, konkursos, bērnu radošo darbu izstādes, rotājumu izveide, grupas vides izveide un sakārtošana u.c.).

6.2.3.Iestāde turpina dalību Nacionālajā veselību veicinošo skolu tīklā, piedaloties rīkotajos pasākumos.

1. **Citi sasniegumi**

7.1. Iestādē tiek īstenota IZM apstiprināta padziļināta sporta programma. Izglītojamajiem ir iespēja iepazīties un nodarboties ar dažādiem sporta veidiem. Rezultātā, bērni var izvēlēties sev piemērotāko sporta veidu, ar kuru vēlas nodarboties arī turpmāk, pēc pirmsskolas pabeigšanas. Pēc iestādes absolventu izpētes datiem, bērni izvēlējās sporta veidus: futbols – 17% no absolventu skaita, hokejs – 12%, daiļslidošana – 7%, vingrošana – 12%.

|  |  |  |
| --- | --- | --- |
| Izglītības iestādes vadītāja |  | E.Ševčenko |
|  |  Elektroniskais paraksts |  |